b'\n_START_ARTICLE_\nLagas\n_START_PARAGRAPH_\nLagas (ol. log) \xe2\x80\x93 navigacinis prietaisas, skirtas laivo grei\xc4\x8diui matuoti. Egzistuoja keletas lago r\xc5\xab\xc5\xa1i\xc5\xb3._NEWLINE_Hidrodinaminis lagas matuoja vandens srauto sukeliam\xc4\x85 sl\xc4\x97g\xc4\xaf, priklausant\xc4\xaf nuo laivo grei\xc4\x8dio, indukcinis \xe2\x80\x93 nuo laivo grei\xc4\x8dio priklausan\xc4\x8di\xc4\x85 elektrovaros j\xc4\x97g\xc4\x85, kuri\xc4\x85 indukuoja elektromagneto, pritvirtinto prie laivo dugno, magnetinis laukas. Sraigtinio magneto sparnuot\xc4\x97s, kurios, plaukiant laivui, sukasi vandenyje, apsisukim\xc5\xb3 da\xc5\xbenis priklauso nuo laivo grei\xc4\x8dio. Seniausias yra rankinis lagas. Tai virv\xc4\x97 (laglynis), ant kurios kas 1/\xe2\x82\x81\xe2\x82\x82\xe2\x82\x80 j\xc5\xabrmyl\xc4\x97s suri\xc5\xa1tas mazgas. Virv\xc4\x97s galas tvirtinamas prie medinio skydelio, kuris i\xc5\xa1metamas u\xc5\xbe borto; skydeliui u\xc5\xbe\xc4\x97mus tam tikr\xc4\x85 pad\xc4\x97t\xc4\xaf, j\xc5\xabreivis leid\xc5\xbeia per rankas virv\xc4\x99. Laivo greitis lygus tiek j\xc5\xabrmyli\xc5\xb3 per valand\xc4\x85, kiek mazg\xc5\xb3 j\xc5\xabreivis perleid\xc5\xbeia per 30 s. I\xc5\xa1 to kil\xc4\x99s pavadinimas mazgas (grei\xc4\x8dio vienetas), lygus vienai j\xc5\xabrmylei per valand\xc4\x85.'